*Lēmuma projekts*

**Par sociālo garantiju ierobežojumiem 2025. budžeta gadā**

Pamatojoties uz Pašvaldību likuma 10. panta pirmās daļas 21. punktu, Valsts un pašvaldību institūciju amatpersonu un darbinieku atlīdzības likuma 3. panta ceturtās daļas 8. punktu, Alūksnes novada pašvaldības domes 26.05.2022. noteikumu Nr. 2/2022 “Par atlīdzību Alūksnes novada pašvaldībā” 1.4., 1.6. punktu,

1. Noteikt Alūksnes novada pašvaldības domes 26.05.2022. noteikumu Nr. 2/2022 “Par atlīdzību Alūksnes novada pašvaldībā” 10.4. punktā paredzēto sociālo garantiju ierobežojumu 2025. budžeta gadā šādā apmērā:

2025. gadā izmaksāt darbiniekam pabalstu reizi kalendāra gadā, aizejot ikgadējā apmaksātajā atvaļinājumā, ņemot vērā darbinieka kompetenču un darba rezultātu novērtējumu 2024. gadā:

* ja vērtēšanā iegūts A līmenis – 20% apmērā no mēnešalgas;
* ja vērtēšanā iegūts B līmenis – 16% apmērā no mēnešalgas;
* ja vērtēšanā iegūts C līmenis – 12% apmērā no mēnešalgas.
1. Noteikt Alūksnes novada pašvaldības domes 26.05.2022. noteikumu Nr.2/2022 “Par atlīdzību Alūksnes novada pašvaldībā” 10.5. punktā paredzēto sociālo garantiju ierobežojumu 2025. budžeta gadā 20% apmērā no mēnešalgas.